
ΚΕΙΜΕΝΟ
Λακεδαιμόνιοι δὲ οὐκ ἔφασαν πόλιν Ἑλληνίδα ἀνδραποδιεῖν μέγα ἀγαθὸν εἰργασμένην ἐν τοῖς μεγίστοις κινδύνοις γενομένοις τῇ Ἑλλάδι, ἀλλ’ ἐποιοῦντο εἰρήνην ἐφ’ ᾧ τά τε μακρὰ τείχη καὶ τὸν Πειραιᾶ καθελόντας καὶ τὰς ναῦς πλὴν δώδεκα παραδόντας καὶ τοὺς φυγάδας καθέντας τὸν αὐτὸν ἐχθρὸν καὶ φίλον νομίζοντας Λακεδαιμονίοις ἕπεσθαι καὶ κατὰ γῆν καὶ κατὰ θάλατταν ὅποι ἂν ἡγῶνται. Θηραμένης δὲ καὶ οἱ σὺν αὐτῷ πρέσβεις ἐπανέφερον ταῦτα εἰς τὰς Ἀθήνας. Εἰσιόντας δ’ αὐτοὺς ὄχλος περιεχεῖτο πολύς, φοβούμενοι μὴ ἄπρακτοι ἥκοιεν· οὐ γὰρ ἔτι ἐνεχώρει μέλλειν διὰ τὸ πλῆθος τῶν ἀπολλυμένων τῷ λιμῷ. Τῇ δὲ ὑστεραίᾳ ἀπήγγελλον οἱ πρέσβεις ἐφ’ οἷς οἱ Λακεδαιμόνιοι ποιοῖντο τὴν εἰρήνην· προηγόρει δὲ αὐτῶν Θηραμένης, λέγων ὡς χρὴ πείθεσθαι Λακεδαιμονίοις καὶ τὰ τείχη περιαιρεῖν. Ἀντειπόντων δέ τινων αὐτῷ, πολὺ δὲ πλειόνων συνεπαινεσάντων, ἔδοξε δέχεσθαι τὴν εἰρήνην. Μετὰ δὲ ταῦτα Λύσανδρός τε κατέπλει εἰς τὸν Πειραιᾶ καὶ οἱ φυγάδες κατῇσαν καὶ τὰ τείχη κατέσκαπτον ὑπ’ αὐλητρίδων πολλῇ προθυμίᾳ, νομίζοντες ἐκείνην τὴν ἡμέραν τῇ Ἑλλάδι ἄρχειν τῆς ἐλευθερίας.

ΠΑΡΑΤΗΡΗΣΕΙΣ
1. Να μεταφράσετε στη Νέα Ελληνική το απόσπασμα: «Λακεδαιμόνιοι δὲ οὐκ ἔφασαν … μὴ ἄπρακτοι ἥκοιεν·»


2. Ποιος από τους όρους της ειρήνης που προτείνουν οι Λακεδαιμόνιοι προς τους Αθηναίους είναι ο πιο σημαντικός και γιατί;(μονάδες 4)Επιλέξτε δύο από τους υπόλοιπους όρους που αναφέρονται στο παραπάνω κείμενο και αιτιολογήστε σύντομα τη σημασία τους  λαμβάνοντας υπόψη τις ιστορικές συνθήκες. (μονάδες 6)
3. Σε ποια κατάσταση βρίσκονται οι Αθηναίοι, όταν επιστρέφουν από τη Σπάρτη οι πρέσβεις με τους όρους της ειρήνης(μονάδες 5), και πώς αυτή επηρεάζει την τελική τους απόφαση;(μονάδες 5)
4.  «Τον πρώτο καιρό ο Κριτίας κι ο Θηραμένης ήταν ομοϊδεάτες και φίλοι. Ο Κριτίας όμως —που ανάμεσα στ᾽ άλλα είχε εξοριστεί κιόλας από τους δημοκρατικούς— είχε διάθεση να σκοτώσει πολύν κόσμο, ενώ ο Θηραμένης εναντιωνόταν, λέγοντας ότι δεν ήταν λογικό να θανατώνουν ανθρώπους μόνο για τον λόγο ότι τους τιμούσε ο λαός, έστω κι αν δεν πείραζαν σε τίποτε την αριστοκρατική τάξη. «Στο κάτω κάτω», του ᾽λεγε, «κι εγώ κι εσύ έχουμε πει και κάνει πολλά για ν᾽ αποκτήσουμε δημοτικότητα».ΞενοφῶντοςἙλληνικά, 2.3.§15[Μετάφραση Ρ. Ρούφος] 
Αφού διαβάσετε με προσοχή και τα δύο κείμενα (πρωτότυπο και μεταφρασμένο)που σας έχουν δοθεί, να χαρακτηρίσετε τον Θηραμένη με βάση τον τρόπο που ενεργεί σε κάθε περίπτωση.
5. Να γράψετε ένα ομόρριζο επίθετο της Νέας Ελληνικής, απλό ή σύνθετο, για καθεμία από τις παρακάτω λέξεις του κειμένου: κινδύνοις, εἰρήνην, φυγάδας, φοβούμενοι, ἡμέραν.
6.Να συμπληρώσετε τις παρακάτω περιόδους λόγου της Νέας Ελληνικής με το κατάλληλο ομόρριζο (απλό ή σύνθετο) της λέξης του κειμένου που σας δίνεται, ώστε να ολοκληρωθεί ορθά το νόημά τους:
· εἰργασμένην: Για κάποιους εργαζόμενους το Σάββατο δεν είναι αργία, αλλά  …………………… ημέρα. 
· μέλλειν: Στα …………………… σχέδια της εταιρείας περιλαμβάνεται η ίδρυση υποκαταστημάτων στο εξωτερικό.
· συνεπαινεσάντων: Του αξίζει κάθε  ..……………………. για την καλή του πράξη.
· δέχεσθαι: Ο ίδιος ο Υφυπουργός Αθλητισμού πήγε στο αεροδρόμιο για την …………………… των ολυμπιονικών. 
· ἄρχειν: Η ……………….. του πρωταθλήματος ποδοσφαίρου μετατέθηκε για τα τέλη  Οκτωβρίου. 
7. Να συνδέσετε καθεμία από τις φράσεις της στήλης Α με μία φράση της στήλης Β, ώστε να ολοκληρώνεται ορθά το νόημά της.
	Α
	Β

	1. Ο Ξενοφώντας εξορίστηκε από την Αθήνα
	α. επειδή συμμετείχε ως μισθοφόρος στην εκστρατεία που ετοίμασε ο Κύρος, για να εκθρονίσει τον αδελφό του, τον βασιλιά της Περσίας Αρταξέρξη Β΄.

	2. 
	β. επειδή εντυπωσιάστηκε από την προσωπικότητα του Αγησίλαου, ώστε τον ακολούθησε μαζί με τον σπαρτιατικό στρατό, στη μάχη της Κορωνείας.

	3. Επίδραση στην προσωπικότητα και στις ιδέες του Ξενοφώντα άσκησαν 
	α.  ο Σωκράτης και ο Αγησίλαος.

	4. 
	β.  ο Περικλής και ο Λύσανδρος.

	5. Η χρονολογική κατάταξη των έργων του Ξενοφώντα στηρίζεται  
	α. σε «εσωτερικές μαρτυρίες» και στην προσεκτική μελέτη του ύφους του.

	6. 
	β.   στην ταξινόμηση που έκανε ο ίδιος. 

	7. Το έργο του Ξενοφώντα αναγνωρίστηκε ήδη από τη ρωμαϊκή εποχή για
	α. τη διεισδυτικότητα και τη βαθειά φιλοσοφημένη πολιτική σκέψη.

	8. 
	β.   την απλότητα του ύφους, την καθαρότητα των νοημάτων, την ποικιλία των θεμάτων και των ενδιαφερόντων του.

	9. Η γλώσσα του Ξενοφώντα χαρακτηρίζεται από το απλοποιημένο (στο λεξιλόγιο, στο τυπικό και στη σύνταξη) αττικό ιδίωμα
	α. που προετοιμάζει την Κοινή της ελληνιστικής εποχής.

	
	β.   που συνιστά τη λεγόμενη «αρχαία αττική» του 5ου αι. π.Χ.




8. Να συνδέσετε καθεμία από τις φράσεις της στήλης Α με μία φράση της στήλης Β, ώστε να συμπληρώνεται ορθά το νόημά της. Δύο φράσεις της στήλης Β περισσεύουν.
	Α
	Β

	1. O Ξενοφώντας δέχτηκε μεγάλη επίδραση στην προσωπικότητα και στις ιδέες του από
1. Η χρονολόγηση των έργων του Ξενοφώντα στηρίζεται σε
1. Τα έργα του Ξενοφώντα διακρίνονται σε
1. Ο Ξενοφώντας αξιοποίησε στο έργο Ἑλληνικὰ κατά την αφήγηση των γεγονότων
1.  Ο Ξενοφώντας έμεινε σταθερός στις

	α. τη μεροληπτική περιγραφή του καθεστώτος των τριάκοντα τυράννων στην Αθήνα.
β. ιδέες και στις αξίες του σε όλη τη διάρκεια της ζωής του.
γ. τον φιλόσοφο Σωκράτη και τον πολιτικό Αγησίλαο.
δ. «εσωτερικές» μαρτυρίες και τη μελέτη του ύφους του.
ε. τον ομότεχνό του Θουκυδίδη.
ζ. την ικανότητά του να ζωντανεύει με δραματική ένταση μεμονωμένες σκηνές.
η. ιστορικά, σωκρατικά και διδακτικά.



9.Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ): 
  
Ο Ξενοφώντας
α.  έλαβε μέρος στην εκστρατεία του Κύρου, και μάλιστα ανέλαβε ηγετικές πρωτοβουλίες για την επιστροφή των μισθοφόρων στην Ελλάδα μετά τη μάχη στα Κούναξα.
β.   δεν εξορίστηκε ποτέ από την Αθήνα.
γ.  	με τη σαφήνεια και την ακρίβεια στην έκφρασή του, τη ζωντάνια της γραφής του και την ιδεολογική του συνέπεια έδωσε μια ξεκάθαρη εικόνα των πολιτικών εξελίξεων του 4ου αι. π.Χ.
δ. περιγράφει με εντιμότητα τις αγριότητες του καθεστώτος των τριάκοντα τυράννων στην Αθήνα και καταδικάζει την αυθαιρεσία και την ανηθικότητα της εξουσίας.
ε. 	χρησιμοποιεί τη λεγόμενη «αρχαία αττική» γλώσσα του 5ου αι. π.Χ. και περίπλοκη σύνταξη. 


